จ่อคิวเก็บภาษีแวตซื้อขายผ่านเน็ต
สรรพากรลุยรีดภาษีแวตซื้อขายผ่านเน็ตต้อนรับตลาดเออีซี
20 ต.ค. 2555

สรรพากรลุยรีดภาษีแวตซื้อขายผ่านเน็ตต้อนรับตลาดเออีซี
นายสาธิต รังคสิริ อธิบดีกรมสรรพากร เปิดเผยว่า กรมสรรพากรกำลังปรับระบบการจัดเก็บภาษีใหม่เพื่อให้สอดคล้องกับระบบการค้าและการดำเนินธุรกิจต้อนรับการเปิดประชาคมเศรษฐกิจอาเซียน (เออีซี) โดยระบบภาษีที่ปรับใหม่นี้ต้องเชื่อมโยงกับการซื้อขายทางอินเทอร์เน็ต (อีคอมเมิร์ซ) ที่จะเพิ่มมากขึ้นหลังจากเปิดตลาดเออีซี
ทั้งนี้ กรมสรรพากรจะกำหนดว่าการซื้อขายสินค้าผ่านอิเล็กทรอ นิกส์หากเกิดขึ้นในประเทศไทยควรจะต้องเสียภาษีมูลค่าเพิ่ม (แวต) ในอัตรา 7% ด้วย แม้ไม่สามารถเก็บจากผู้ขายได้เพราะอยู่ต่างประเทศ ก็จะใช้วิธีให้ผู้ซื้อเป็นผู้จ่ายภาษีแทน ซึ่งจะจัดเก็บทั้งจากสินค้า และบริการ โดยขณะนี้กำลังศึกษาถึงวิธีการที่เหมาะสม และจะเสนอแนวทางการจัดเก็บภาษีมูลค่าเพิ่มให้กระทรวงการคลังพิจารณา 23 แนวทาง
ขณะนี้ กรมสรรพากรได้รับการอนุมัติจากกระทรวงการคลังให้ดำเนินการเพื่อเชื่อมโยงระบบไอทีภาษีทั้งระบบ ต่อจากนี้ไปหากเกิดการซื้อขายขึ้นที่ใดกรมสรรพากรจะทราบทันทีว่ามีการเสียภาษีอย่างถูกต้องหรือไม่ ซึ่งจะช่วยทำให้จัดเก็บภาษีมีประสิทธิภาพมากขึ้น แม้จะไม่ปรับอัตราขึ้นมา แต่ก็มั่นใจว่าในปีงบประมาณ 2556 การจัดเก็บรายได้จะเป็นไปตามเป้าหมายที่วางไว้ 1.77 ล้านล้านบาท
นายทนุศักดิ์ เล็กอุทัย รมช.คลัง กล่าวว่า ยังไม่มีนโยบายปรับขึ้นหรือลดภาษีสรรพากร ส่วนการปรับลดภาษีนิติบุคคลเหลือ 20% ในปี 2556 จะเป็นไปตามแผน ซึ่งทำให้รัฐบาลสูญเสียรายได้ช่วงปี 25552556 ประมาณ 8 หมื่นล้านบาท